joelniklaus/EU_Wikipedias huggingface dataset:
Johannes Kass

Johannes Kass (sündinud 24. mail 1949 Tallinnas) on Eesti poliitik.

Tema vanemad olid talupidajad, kes arreteeriti 1948. aastal. Poeg sündis Tallinna Patareis ja kasvas mitmes Venemaa lastekodus. Pärast vanemate amnesteerimist 1956. aastal naasis ta Eestisse ja lõpetas 1966. aastal Pärnu 8. 8-klassilise kooli ja 1970. aastal Tallinna Polütehnikumi raadiotehniku erialal.

Ta töötas aastatel 1970–1978 Eesti Vabariiklikus Raadiokeskuses, 1978–1989 kalurikolhoosis Pärnu Kalur raadionavigatsiooni seadmete tehnikuna ja 1989–1990 Matek OÜ-s automaatikuna.

Aastatel 1990–1992 oli ta Eesti Vabariigi Ülemnõukogu ja seal riigikaitsekomisjoni liige. 20. augustil 1991 hääletas ta Eesti iseseisvuse taastamise poolt. Ta oli Rahvarinde Pärnumaa volikogu ja kesktoimkonna liige; samuti oli ta Kodanike Komiteede Pärnu Komitee asutajaid ja aseesimees, samuti oli ta Eesti Kongressi liige ja Eesti Komitee I koosseisu liige ning korruptsiooni vastu võitlemise ja avalikustamise toimkonna aseesimees, liikumise Genf-49 Pärnu koordineerija. Lisaks oli ta aastatel 1989–1993 Pärnu linnavolikogu liige.

Ta kuulus 9. maist 2000 kuni 1. jaanuarini 2010 Keskerakonda. Selle erakonna ridades kandideeris ta aastatel 2002 ja 2005 Pärnu Linnavolikogu liikmeks, ei osutunud valituks, kuid oli asendusliige 2002–2009.

Kaitseliitlane alates 1992 Pärnumaa Malevas.

 20. Augusti Klubi liige.

Tunnustus
 2002 Riigivapi V klassi teenetemärk
 2006 Riigivapi III klassi teenetemärk

Eesti Vabariigi Ülemnõukogu liikmed
Eesti Kongressi liikmed
Eesti Keskerakonna poliitikud
Riigivapi V klassi teenetemärgi kavalerid
Riigivapi III klassi teenetemärgi kavalerid
Sündinud 1949
Radvilė Morkūnaitė-Mikulėnienė

Radvilė Morkūnaitė-Mikulėnienė (sündinud 2. jaanuaril 1984 Kaunases) on Leedu ja Euroopa Liidu poliitik. 2009–2014 oli ta Euroopa Parlamendi liige.

Morkūnaitė lõpetas Kaunase muusikagümnaasiumi ja 2006. aastal Leedu muusika- ja teatriakadeemia klaveri erialal. 2008 kaitses samas magistrikraadi kultuuripoliitika erialal. 2005–2008 töötas ta mitme seimi liikme nõunikuna ja seejärel välisminister Vygaudas Ušackase nõunikuna.

2001. aastal astus ta parteisse Isamaaliit – Leedu Kristlikud Demokraadid (TS-LKD) ning on erakonna volikogu ja juhatuse liige. Ta oli Noorte Konservatiivide Liidu esimees (2006–2007).

Välislingid 
 Radvilė Morkūnaitė-Mikulėnienė Euroopa Parlamendi kodulehel
"Saadik usub pigem Ukrainasse kui noortegarantiisse", Postimees, 4. juuli 2013

Leedust valitud Euroopa Parlamendi liikmed
Leedu poliitikud
Sündinud 1984
Kalju Koha

Kalju Koha (sündinud 16. augustil 1956 Tartus) on eesti poliitik, omavalitsustegelane ja riigiametnik.

Ta lõpetas aastal 1974 Tartu 7. Keskkooli ja aastal 1979 Eesti Põllumajanduse Akadeemia elektriinsenerina.

Ta töötas aastatel 1979–1986 "Avangardi" kolhoosis elektriinsenerina ja aastatel 1986–1990 peaenergeetikuna.

Aastatel 1990–1992 oli ta Eesti Vabariigi Ülemnõukogu liige, kus ta tegutses majanduskomisjonis. Ta kuulus Rahvarindesse, oli selle saadikutekoja liige. Samuti oli ta Põhiseaduse Assamblee liige.

Aastatel 1992–1993 oli ta Tartu maavanem, aastatel 1994–2000 Riigikontrolli peakontrolör, Lõuna-Eesti osakonna juhataja. Aastast 2000 on ta Eesti Energia AS Jaotusvõrgu Tartu piirkonna juht.

Ta oli aastatel 1984–1990 NLKP liige, ta oli aastal 1990 Eesti Maa-Keskerakonna asutajaliige.

Tunnustused 
 2002 Riigivapi V klassi teenetemärk
 2006 Riigivapi III klassi teenetemärk

Eesti Vabariigi Ülemnõukogu liikmed
Tartu maavanemad
Põhiseaduse Assamblee liikmed
Riigivapi V klassi teenetemärgi kavalerid
Riigivapi III klassi teenetemärgi kavalerid
Sündinud 1956
Soome Teadusselts

Soome Teadusselts, ka Societas Scientiarum Fennica (soome keeles Suomen Tiedeseura,  rootsi keeles Finska Vetenskaps-Societeten) on Soome vanim teadusakadeemia. Teadusseltsi  
asutas Helsingis Venemaa tsaar Nikolai I 1838.

Liikmeskond
Soome Teadusseltsi liikmeid on kokku 370 ja nad kuuluvad nelja osakonda: füüsika-matemaatika, bioteaduste, humanitaarteaduste ja sotsiaalteaduste osakonda. Teadusselts valib endale liikmeid eluaegse staatusega. Igas osakonnas on kuni 67 aasta vanuste tegevliikmete arv piiratud kolmekümnega. Kui tegevliikmel täitub 67. eluaasta, jätkab ta teadusseltsi liikmena, kuid sellega tekib õigus osakonda valida uus tegevliige. 

Välisliikmeid on teadusseltsis kokku 121 inimest, nende hulgas on ka eestlasi: füüsik Ülo Ugaste (valitud 1999) ja molekulaarbioloog Mart Saarma (2006).  Välisliikmete nimistust leiame teiste seas ka eesti juurtega Rootsi-Saksamaa paleogeneetiku Svante Pääbo (valitud 2002).

1868. aastal valiti Soome Teadusseltsi auliikmeks Ferdinand Johann Wiedemann.

Vaata ka
Soome Teaduste Akadeemia

Viited

Välislingid
Soome Teadusseltsi ametlik veebisait

Soome teadusakadeemiad
Deueli maakond (Nebraska)

Deueli maakond (Deuel County) on maakond USA-s Nebraska osariigis. Geograafilised koordinaadid on 41°11' N, 102°33' W.

Maakonna halduskeskus ja suurim linn on Chappell.

Maakonna pindala on 1142 km², millest 3 km² moodustab veepindala.

Elanike arv oli 2010. aasta rahvaloenduse järgi 1941. Aastal 2000 oli elanike arv 2098.

Naabermaakonnad 

 Gardeni maakond (põhjas)
 Keithi maakond (idas)
 Perkinsi maakond (kagus)
 Sedgwicki maakond (lõunas)
 Cheyenne'i maakond (läänes)

Ajalugu 

Deueli maakond moodustati 1889. aastal Cheyenne'i maakonna osast. Maakond sai nime Omaha raudtee-ettevõtja Harry Porter Deueli järgi.

Välislingid 

 Deueli maakonna koduleht (inglise keeles)

Nebraska maakonnad
Dewey maakond

Dewey maakond (Dewey County) on maakond USA-s Lõuna-Dakota osariigis. Geograafilised koordinaadid on 45°16' N, 100°88' W.

Maakonna halduskeskus on Timber Lake.

Maakonna pindala on 6334 km², millest 370 km² moodustab veepindala.

Elanike arv oli 2010. aasta rahvaloenduse järgi 5301. Aastal 2000 oli elanike arv 5972.

Pea kogu maakond jääb Cheyenne Riveri indiaanireservaati.

Naabermaakonnad 

 Corsoni maakond (põhjas)
 Walworthi maakond (kirdes)
 Potteri maakond (idas)
 Sully maakond (kagus)
 Stanley maakond (lõunas)
 Ziebachi maakond (läänes)

Ajalugu 

Dewey maakond moodustati 1883. aastal.

Lõuna-Dakota maakonnad
Dewey maakond (Oklahoma)

Dewey maakond (Dewey County) on maakond USA-s Oklahoma osariigis. Geograafilised koordinaadid on 35°99' N, 99°00' W.

Maakonna halduskeskus on Taloga.

Maakonna pindala on 2611 km², millest 21 km² moodustab veepindala.

Elanike arv oli 2010. aasta rahvaloenduse järgi 4810. Aastal 2000 oli elanike arv 4743.

Naabermaakonnad 

 Woodwardi maakond (põhjas)
 Majori maakond (põhjas)
 Blaine'i maakond (idas)
 Custeri maakond (lõunas)
 Roger Millsi maakond (edelas)
 Ellise maakond (loodes)

Ajalugu 

Dewey maakond moodustati 1892. aastal. Maakond sai nime admirali George Dewey järgi.

Oklahoma maakonnad
Hughesi maakond

Hughesi maakond (Hughes County) on maakond USA-s Lõuna-Dakota osariigis. Geograafilised koordinaadid on 44°39' N, 99°99' W.

Maakonna halduskeskus on Pierre.

Maakonna pindala on 2073 km², millest 154 km² moodustab veepindala.

Elanike arv oli 2010. aasta rahvaloenduse järgi 17 022. Aastal 2000 oli elanike arv 16 481.

Naabermaakonnad 

 Sully maakond (põhjas)
 Hyde'i maakond (idas)
 Lymani maakond (lõunas ja kagus)
 Stanley maakond (lõunas ja läänes)

Välislingid 

 Hughesi maakonna koduleht (inglise keeles)

Lõuna-Dakota maakonnad
Hyde'i maakond

Hyde'i maakond (Hyde County) on maakond USA-s Põhja-Carolina osariigis. Geograafilised koordinaadid on 35°41' N, 76°15' W.

Maakonna halduskeskus on Swan Quarter.

Maakonna pindala on 3688 km², millest 2100 km² moodustab veepindala.

Elanike arv oli 2010. aasta rahvaloenduse järgi 5810. Aastal 2000 oli elanike arv 5209.

Naabermaakonnad 

 Tyrrelli maakond (põhjas)
 Dare'i maakond (kirdes)
 Cartereti maakond (edelas)
 Beauforti maakond (läänes)
 Washingtoni maakond (loodes)

Ajalugu 

Hyde'i maakond moodustati 3. detsembril 1705. aastal Wickhami maakonna osast. Maakond sai nime Põhja-Carolina kuberneri Edward Hyde'i järgi.

Kaitsealad 

 Alligator River National Wildlife Refuge (osa)
 Mattamuskeet National Wildlife Refuge
 Pocosin Lakes National Wildlife Refuge (osa)
 Swanquarter National Wildlife Refuge

Välislingid 

 Hyde'i maakonna koduleht (inglise keeles)

Põhja-Carolina maakonnad
Chelsea Manning

Chelsea Manning (sündinud Bradley Manning, sündinud 17. detsembril 1987 Crescentis Logani maakonnas Oklahomas) on endine USA sõjaväelane.

Ta arreteeriti mais 2010 Iraagis süüdistusega, et on andnud välja Wikileaksile materjale USA armee kohta. Informatsiooni avaldasid Wikileaks ja Wikileaksi partnerid aprillist oktoobrini 2010.

Manning oli vangistatud ilma õigusmõistmiseta (kohtuta) veebruarini 2013. Juulist 2010 kuni aprillini 2011 istus ta isoleerituna, mis põhjustas rahvusvahelise reaktsiooni.

Juulis 2013 mõisteti Manning süüdi 20 süüdistuspunktis, sealhulgas spionaažis. 21. augustil 2013 mõistis USA sõjaväekohus ta 35 aastaks vangi; prokurör oli nõudnud talle vähemalt 60-aastat vangistust. President Obama andis Manningile 17. jaanuaril 2017 armu ning ta vabastati ennetähtaegselt 17. mail 2017.

Viited

Välislingid  

Ameerika Ühendriikide sõjaväelased
Sündinud 1987
Ameerika Ühendriikide kurjategijad
Aavo Mölder

Aavo Mölder (sündinud 30. märtsil 1944 Vasulas) on eesti põllumajandusjuht ja poliitik.

Ta lõpetas aastal 1959 Tartu 10. 7-klassilise Kooli, aastal 1962 Väimela Põllumajandustehnikumi ja aastal 1963 Tartu 3. Töölisnoorte Keskkooli. Aastal 1968 lõpetas ta zootehnikuna Eesti Põllumajanduse Akadeemia, aastal 1971 kaitses ta tööga "Veiste käitumine suurfarmide tingimustes" põllumajanduskandidaadi väitekirja.

Ta oli aastatel 1971–1976 Tartu näidissovhoosi Vorbuse osakonna juhataja; aastatel 1976–1979 oli ta Eesti Loomakasvatuse ja Veterinaaria Teadusliku Uurimise Instituudi veisekasvatuse osakonnas sektorijuhataja, aastatel 1979–1992 oli ta Laeva katsesovhoosi direktor. 19. veebruarist 1992 22. novembrini 1992 oli ta Eesti Vabariigi põllumajandusminister. Aastast 1993 oli ta Tartu riigimajandi direktor.

Ta oli aastatel 1971–1989 NLKP liige, aastast 1990 oli ta Eesti Maaliidu liige, 14. maist 1998 on ta Eestimaa Rahvaliidu/Eesti Konservatiivse Rahvaerakonna liige. Ta oli Eesti NSV Ülemnõukogu XI koosseisu, Eesti Vabariigi Ülemnõukogu ja VIII Riigikogu (valimisliidu Koonderakond ja Maarahva Ühendus esindajana) liige.

Ta on olnud Erastamisagentuuri nõukogu liige ja Riigi Viljasalve haldusnõukogu liige. Tema hobiks on muusika, eriti akordionimäng.

Isiklikku 
Ta on abielus ja kahe lapse isa. Tema isa Adolf Mölder oli põllumajandusteadlane, kaksikvend Mati Mölder on samuti põllumajandusjuht.

Tunnustus 
 Medal "Töövapruse eest"
 2002 – Riigivapi V klassi teenetemärk
 2004 – aasta põllumees
 2005 – Tartumaa Kuldne Tammeoks
 2006 – Valgetähe II klassi teenetemärk

Eesti loomakasvatusteadlased
Eesti põllumajandusministrid
Eesti NSV XI Ülemnõukogu liikmed
Eesti Vabariigi Ülemnõukogu liikmed
Riigivapi V klassi teenetemärgi kavalerid
Valgetähe II klassi teenetemärgi kavalerid
Sündinud 1944
Väino Uibo

Väino Uibo (sündinud 7. oktoobril 1942) on eesti näitleja ja lavastaja.

Ta lõpetas 1963. aastal Tallinna Kergetööstuse Tehnikumi ja 1970. aastal Tallinna Riikliku Konservatooriumi lavakunstikateedri.

Ta oli aastatel 1970–1975 ja 1977–1981 Vanemuise teatri näitleja ning 1981–1989 teatri Ugala näitleja. Aastatel 1975–1977 töötas ta Eesti Televisiooni Tartu stuudios. 

Aastatel 1989–1992 elas Rootsis. 

Aastatel 1993–1998 oli ta Elva linnapea ja 1998–2001 Kuressaare Linnateatri direktor. Hiljem on olnud vabakutseline ja lavastanud harrastusteatrites.

Isiklikku 
Tema poeg on Toomas Uibo. Kui ta poja lapsepõlves koos temaga kontserte andis, olid nad tuntud duetina Väino ja Toomas Uibo.

Talle meeldib mängida suupilli.

Viited

Eesti näitlejad
Eesti Muusika- ja Teatriakadeemia vilistlased
Elva linnapead
Sündinud 1942
Walworthi maakond

Walworthi maakond (Walworth County) on maakond USA-s Wisconsini osariigis. Geograafilised koordinaadid on 42°67' N, 88°54' W.

Maakonna halduskeskus on Elkhorn ja suurim linn Whitewater.

Maakonna pindala on 1493 km², millest 55 km² moodustab veepindala.

Elanike arv oli 2010. aasta rahvaloenduse järgi 102 228. Aastal 2000 oli elanike arv 93 759.

Naabermaakonnad 

 Waukesha maakond (kirdes)
 Racin'i maakond (idas)
 Kenosha maakond (idas)
 McHenry maakond (kagus)
 Boone'i maakond (edelas)
 Rocki maakond (läänes)
 Jeffersoni maakond (loodes)

Ajalugu 

Walworthi maakond moodustati 1836. aastal. Maakond sai nime New Yorgi kohtuniku Reuben Hyde Walworthi järgi.

Välislingid 

 Walworthi maakonna koduleht (inglise keeles)

Wisconsini maakonnad
Walworthi maakond (Lõuna-Dakota)

Walworthi maakond (Walworth County) on maakond USA-s Lõuna-Dakota osariigis. Geograafilised koordinaadid on 45°43' N, 100°03' W.

Maakonna halduskeskus on Selby.

Maakonna pindala on 1928 km², millest 94 km² moodustab veepindala.

Elanike arv oli 2010. aasta rahvaloenduse järgi 5438. Aastal 2000 oli elanike arv 5974.

Naabermaakonnad 

 Campbelli maakond (põhjas)
 Edmundsi maakond (idas)
 Potteri maakond (lõunas)
 Dewey maakond (edelas)
 Corsoni maakond (loodes)

Ajalugu 

Walworthi maakond moodustati 1873. aastal. Maakond sai nime Wisconsinis asuva Walworthi maakonna järgi.

Välislingid 

 Walworthi maakonna koduleht (inglise keeles)

Lõuna-Dakota maakonnad
Tyleri maakond

Tyleri maakond (Tyler County) on maakond USA-s Texase osariigis. Geograafilised koordinaadid on 30°77' N, 94°38' W.

Maakonna halduskeskus on Woodville.

Maakonna pindala on 2424 km², millest 34 km² moodustab veepindala.

Elanike arv oli 2010. aasta rahvaloenduse järgi 21 766. 2000. aastal oli seal 20 871 elanikku.

Naabermaakonnad 

 Angelina maakond (põhjas)
 Jasperi maakond (idas)
 Hardini maakond (lõunas)
 Polki maakond (läänes)

Ajalugu 

Tyleri maakond moodustati 1846. aastal Liberty maakonna osast. Maakond on nime saanud kümnenda Ameerika Ühendriikide presidendi John Tyleri järgi.

Välislingid 

 Tyleri maakonna koduleht (inglise keeles)

Texase maakonnad
Renville'i maakond

Renville'i maakond (Renville County) on maakond USA-s Minnesota osariigis. Geograafilised koordinaadid on 44°72' N, 94°96' W.

Maakonna halduskeskus ja suurim linn on Oneonta.

Maakonna pindala on 2557 km², millest 11 km² moodustab veepindala.

Elanike arv oli 2010. aasta rahvaloenduse järgi 15 730. Aastal 2000 oli elanike arv 17 154.

Naabermaakonnad 

 Kandiyohi maakond (põhjas)
 Meekeri maakond (kirdes)
 McLeodi maakond (idas)
 Sibley maakond (kagus)
 Nicolleti maakond (lõunas)
 Browni maakond (kagus)
 Redwoodi maakond (edelas)
 Yellow Medicine'i maakond (läänes)
 Chippewa maakond (loodes)

Ajalugu 

Renville'i maakond moodustati 20. veebruaril 1855. aastal Nicolleti, Sibley ja Wisconsinis asuva Pierce'i maakonna osasdest. Maakond sai nime Minnesota ühe esimese valge asuniku Joseph Renville'i järgi.

Välislingid 

 Renville'i maakonna koduleht (inglise keeles)

Minnesota maakonnad
Renville'i maakond (Põhja-Dakota)

Renville'i maakond (Renville County) on maakond USA-s Põhja-Dakota osariigis. Geograafilised koordinaadid on 48°71' N, 101°66' W.

Maakonna halduskeskus ja suurim linn on Mohall.

Maakonna pindala on 2310 km², millest 44 km² moodustab veepindala.

Elanike arv oli 2010. aasta rahvaloenduse järgi 2470. Aastal 2000 oli elanike arv 2610.

Naabermaakonnad 

 Mount Pleasant No. 2 (põhjas)
 Argyle No. 1 (põhjas)
 Bottineau maakond (idas)
 McHenry maakond (kagus)
 Wardi maakond (lõunas)
 Burke'i maakond (loodes)

Ajalugu 

Renville'i maakond moodustati 3. juunil 1873. Maakond on nime saanud Joseph Renville'i järgi.

Kaitsealad 

 Upper Souris National Wildlife Refuge (osa)

Välislingid 

 Renville'i maakonna koduleht (inglise keeles)

Põhja-Dakota maakonnad
Ladispoli

Ladispoli on linnaks nimetatav omavalitsusüksus (comune) Itaalias Lazio maakonnas Rooma provintsis. Ladispoli sai linnaõigused vabariigi presidendi 2011. aasta 12. aprilli dekreediga.

Ladispoli kõrgus merepinnast on 2 meetrit, asustustihedus keskmiselt  inimest ruutkilomeetri kohta.

Haldus 
Ladispoli piirneb järgmiste omavalitsusüksustega: Cerveteri, Fiumicino.

Ladispoli halduspiirides asuvad järgmised asulad ja asumid: Marina di San Nicola, Monteroni, Palo Laziale, Osteria Nova.

Loodus 
Türreeni mere kaldal asuvas Ladispolis on kaks väikest jõge, Sanguinara ja Vaccina, üle mille viib neli silda (kaks neist on puusillad).

Ajalugu 
Esimesed jäljed inimasustusest Ladispoli aladel pärinevad ajavahemikust 3000–2000 eKr. Ladispoli asula tekkis etruskide linna Cerveteri vana sadama Alsiumi kohale. Aastal 272 eKr konfiskeerisid roomlased pooled Ladispoli maadest ja rajasid sinna kolooniad. Villaomanike seas olid teiste seas ka Pompeius ja Julius Caesar.

Aastal 1200 mainiti Ladispolit (Castrum Pali kindlustatud asula) esmakordselt dokumentides. Erinevatele Rooma aristokraatidele kuulunud Castrum Palis on peatunud teiste seas kardinal Franciotto Orsini, paavst Aleksander VI Borgia, Felice Orsini Della Rovere (Julius II vallastütar), paavstid Paulus III ja Sixtus V, kardinalid Flavio ja Virgilio Orsini.

Mälestusmärgid ja vaatamisväärsused

Sakraalarhitektuur 
 Chiesa della Madonna del Rosario
 Chiesa del Sacro Cuore
 Chiesa di San Giovanni Battista

Militaarhitektuur 
 Castellaccio dei Monteroni (14. sajand)
 "Torre Flavia"

Arheoloogilised väljakaevamised 
 Etruskide nekropolid "Monteroni" ja "Vaccina" (7.–5. sajand eKr)
 Rooma villad
 "Castrum Statua"

Muud 

 Mälestussammas langenutele

Loodusalad 
 Monumento naturale Palude di Torre Flavia
 Torre Flavia soo loodusmälestis

Infrastruktuur

Raudtee 
Ladispolit läbib Rooma–Civitavecchia–Pisa raudteeliin.

Sõpruslinnad 
  – Benicarló
  – Heusenstamm, alates 2001
  – Saint-Savin (Vienne)
  – Łeba
  – Castroville
  – Teteven
  – Tínose vald
  – Malle

Viited

Välislingid 

 Koduleht (itaalia keeles)
 Gruppo archeologico del territorio (itaalia keeles)
 Centro Internazionale Ricerche Archeologiche (itaalia keeles)

Itaalia linnad
Itaalia vallad
Lazio
Saint Louise maakond (Minnesota)

Saint Louise maakond (St. Louis County) on maakond USA-s Minnesota osariigis. Geograafilised koordinaadid on 47°58' N, 92°46' W.

Maakonna halduskeskus ja suurim linn on Duluth.

Maakonna pindala on 17 767 km², millest 1644 km² moodustab veepindala.

Elanike arv oli 2010. aasta rahvaloenduse järgi 200 226. Aastal 2000 oli elanike arv 200 528.

Naabermaakonnad
 Rainy Riveri ringkond (põhjas)
 Lake'i maakond (idas)
 Douglase maakond (kagus)
 Carltoni maakond (lõunas)
 Aitkini maakond (edelas)
 Itasca maakond (läänes)
 Koochichingi maakond (loodes)

Ajalugu
Saint Louise maakond moodustati 20. veebruaril 1855 Itasca ja endise Newtoni maakonna osadest. Maakond on nime saanud Saint Louise'i jõe järgi.

Kaitsealad
Superiori metsakaitseala (osa)
Voyageursi rahvuspark (osa)

Välislingid 
 Saint Louise maakonna koduleht (inglise keeles)

Minnesota maakonnad
Videokoosolek

Videokoosolek ehk visuaalne kaugkohtumine ehk videokonverents võimaldab mitte samas ruumis viibivatel osavõtjatel reaalajas suhelda, kasutades selleks televiisorit, videokaamerat ja mikrofoni/kõlarit. Esimesed kasutatavad lahendused meenutasid pigem telefonikõnesid, millele oli lisatud videopilt. Videokoosoleku lahendused ilmusid vähe hiljem ning tänaseni püütakse eristada videokõnet ja videokoosolekut. Videokõnel on kaks osapoolt aga videokoosolekul on rohkem kui kaks osapoolt erinevatest asukohtadest.

Esimene äriliselt kasutatav lahendus oli AT&T loodud. 

Alates 1990, mil arvutustehnika ja arvutivõrguühendustes võis näha jõudluse ja kiiruse kasvu, on videokoosolekut hakatud enam kasutama. Tolle aja esmased kasutajad olid ülikoolid, haiglad, suurettevõtted ja jõustruktuurid.

Ajalugu 

 1936 – Saksa Post
...
 2013 – H.265 standard

Tehnoloogia 

Läbi ajaloo on baastehnoloogiline lahendus jäänud samaks. Kasutusel on videokaamerast tuleva signaali edastus televiisorisse. Kaamerast tulev signaal kodeeritakse ja pakitakse kokku ning televiisorisse kuvatav signaal eelnevalt dekodeeritakse ja pakitakse lahti. Videokoosolekute lahendused on läbi ajaloo kasutanud erinevat edastusmeediat – just selle jaoks eraldatud kaablit, telefonivõrku ja internetti.

Just selle jaoks eraldatud kaabli ning telefonivõrgu kasutamisel oli tegemist signaaliedastuse seisukohalt kindla ühendusega. Kindla ühenduse korral oli signaali/paketikadu olematu. Interneti kasutamisel edastusmeediana on tegemist ebakindla ühendusega, kuna edastuskvaliteet pole internetiavaruses kontrollitav ega juhitav. Kokkuvõtlikult telefonivõrgu miinuseks on edastuskiiruse puudumine ja plussiks edastuskindlus ning interneti levikuga vahetusid need omavahel. Telefonivõrgutehnoloogia ületoomisel internetikeskkonda vajas lahendust toimetulek ebakindluse ehk signaalikao/paketikao osas.

Standardid 

 H.263 
 H.264 ja SVC laiend

Interneti ajastu jaoks loodi uus standard H.264, mis võimaldas videopilti edastada paremini pakitult (lühem edastusaeg, mis omakorda võimaldas sama ajaga edastada suuremat videopilti). Paremini pakkimine võimaldab edastada suurema sagedusega ning ühekordsed vead ei ole nii tähelepanuväärsed. Suurema kvaliteediga edastamisel pikeneb ka edastusaeg ning seetõttu võeti kasutusele standardi laiendus G ehk Scalable Video Codec, lühend SVC.

 H.265 ja SVC laiend

Vaata ka
Google Chat
Google Meet 
Microsoft Teams
Zoom

Viited
 

Infotehnoloogia
Georg Sabler (astronoom)

Georg Thomas Sabler (Venemaal tuntud kui Jegor Jegorovitš, vene keeles Егор Егорович Саблер) (10. aprill (vkj) 1810 Haljala − 4. detsember (vkj) 1865 Vilno) oli Eesti astronoom.

Elulugu
Georg Sabler oli baltisakslane, Haljala pastori Georg Christian Sableri poeg ja Thomas Sableri pojapoeg.

Sabler õppis Tartu Ülikoolis ja 1834 Tartu Ülikooli Professorite Instituudis (F. G. W. Struwe õpilane), dr. phil. (1839, TÜ), väitekiri "Beobachtung über die irdische Stralenbrechung und über die Gesetze der Veränderung derselben". 1833–39 oli ta Tartu Tähetorni assistent. 1839 lahkus koos Wilhelm Struvega Pulkovo observatooriumi, aastast 1861 oli Vilniuse observatooriumi direktor.

Teadustöö
1833 võttis Georg Sabler osa kronomeetrilisest mereekspeditsioonist, mille eesmärk oli määrata rea Läänemere-äärsete punktide geograafiline pikkus. 1833–35 vaatles ta Kuu kulminatsioone ja 1835 Halley komeeti Dollondi passaažiriistaga. 1836–38 osales ekspeditsioonil Kaspia ja Musta mere kõrguste vahe mõõtmiseks.

Teoseid
 Gerade Aufsteigungen des Mondes und benachbarter Sterne in der Jahren 1834 und 1835 auf der Dorpater Sternwarte mit dem actfüsingen Mittagsrohr von Dollond beobachtet von G. Sabler // Astronomische Nachträge 13 (1836).

Viited

Kirjandus
 Tartu ülikooli ajalugu: kolmes köites. Tallinn, 1982, II kd, lk 209
 А. С. Пайна. Астрономы А. Н. Савич и Е. Е. Саблер в Тарту (Дерпте). // Из истории естествознания и техники Прибалтики 4. Рига, 1972, lk 81–88

Eesti astronoomid
Sündinud 1810
Surmaaeg puudub
Claiborne'i maakond

Claiborne'i maakond (Claiborne County) on maakond USA-s Tennessee osariigis. Geograafilised koordinaadid on 36°48' N, 83°66' W.

Maakonna halduskeskus on Tazewell ja suurim linn New Tazewell.

Maakonna pindala on 1144 km², millest 19 km² moodustab veepindala.

Elanike arv oli 2010. aasta rahvaloenduse järgi 32 213. Aastal 2000 oli elanike arv 29 862.

Naabermaakonnad 
 Belli maakond (põhjas)
 Lee maakond (kirdes)
 Hancocki maakond (idas)
 Graingeri maakond (kagus)
 Unioni maakond (edelas)
 Campbelli maakond (läänes)
 Whitley maakond (loodes)

Ajalugu 
Claiborne'i maakond moodustati 29. oktoobril 1801. aastal Graingeri, Hawkinsi ja Andersoni maakonna osades. Maakond sai nime Louisiana kuberneri William C. C. Claiborne'i järgi.

Tennessee maakonnad
Pontotoci maakond

Pontotoci maakond (Pontotoc County) on maakond USA-s Oklahoma osariigis. Geograafilised koordinaadid on 34°72' N, 96°69' W.

Maakonna halduskeskus on Ada.

Maakonna pindala on 1878 km², millest 13 km² moodustab veepindala.

Elanike arv oli 2010. aasta rahvaloenduse järgi 37 492. Aastal 2000 oli elanikke 35 143.

Naabermaakonnad 

 Seminole'i maakond (põhjas)
 Hughesi maakond (kirdes)
 Coali maakond (kagus)
 Johnstoni maakond (lõunas)
 Murray maakond (edelas)
 Garvini maakond (läänes)
 McClaini maakond (loodes)
 Pottawatomie' maakond (loodes)

Ajalugu 

Pontotoci maakond moodustati 1907. aastal. Maakond on nime saanud tšikasookeelse sõna järgi.

Oklahoma maakonnad
Holti maakond

Holti maakond (Holt County) on maakond USA-s Nebraska osariigis. Geograafilised koordinaadid on 42°46' N, 98°78' W.

Maakonna halduskeskus ja suurim linn on O'Neill.

Maakonna pindala on 6263 km², millest 13 km² moodustab veepindala.

Elanike arv oli 2010. aasta rahvaloenduse järgi 10 435. Aastal 2000 oli elanike arv 11 551.

Naabermaakonnad 

 Boydi maakond (põhjas)
 Knoxi maakond (idas)
 Antelope'i maakond (kagus)
 Wheeleri maakond (lõunas)
 Garfieldi maakond (lõunas)
 Loupi maakond (edelas)
 Rocki maakond (läänes)
 Keya Paha maakond (loodes)

Ajalugu 

Holti maakond moodustati 1876. aastal. Maakond sai nime postiministri Joseph Holti järgi.

Välislingid 

 Holti maakonna koduleht (inglise keeles)

Nebraska maakonnad
Scotlandi maakond

Scotlandi maakond (Scotland County) on maakond USA-s Põhja-Carolina osariigis. Geograafilised koordinaadid on 34°84' N, 79°48' W.

Maakonna halduskeskus on Laurinburg.

Maakonna pindala on 831 km², millest 5 km² moodustab veepindala.

Elanike arv oli 2010. aasta rahvaloenduse järgi 36 157. Aastal 2000 oli elanike arv 35 998.

Naabermaakonnad 

 Hoke'i maakond (kirdes)
 Robesoni maakond (kagus)
 Marlboro maakond (edelas)
 Richmondi maakond (loodes)
 Moore'i maakond (põhjas)

Ajalugu 

Scotlandi maakond moodustati 1899. aastal Richmondi maakonna osast. Maakond sai nime Šotimaa (Scotland) järgi.

Välislingid 

 Scotlandi maakonna koduleht (inglise keeles)

Põhja-Carolina maakonnad
Scotlandi maakond (Missouri)

Scotlandi maakond (Scotland County) on maakond USA-s Missouri osariigi kirdeosas. Geograafilised koordinaadid on 40°45' N, 92°15' W.

Maakonna halduskeskus ja suurim linn on Memphis.

Maakonna pindala on 1138 km², millest 2 km² moodustab veepindala.

Elanike arv oli 2010. aasta rahvaloenduse järgi 4843. Aastal 2000 oli elanike arv 4983.

Naabermaakonnad 

 Davise maakond (loodes)
 Van Bureni maakond (kirdes)
 Clarki maakond (idas)
 Knoxi maakond (lõunas)
 Adairi maakond (edelas)
 Schuyleri maakond (läänes)

Ajalugu 

Scotlandi maakond moodustati 29. jaanuaril 1841. aastal Lewise maakonna osast. Maakond sai nime Šotimaa (Scotland) järgi.

Välislingid 

 Scotlandi maakonna koduleht (inglise keeles)

Missouri maakonnad
Eddy maakond (New Mexico)

Eddy maakond (Eddy County) on maakond USA-s New Mexico osariigis. Geograafilised koordinaadid on 32°47' N, 104°30' W.

Maakonna halduskeskus ja suurim linn on Carlsbad.

Maakonna pindala on 10 873 km², millest 41 km² moodustab veepindala.

Elanike arv oli 2010. aasta rahvaloenduse järgi 53 829. Aastal 2000 oli elanike arv 51 658.

Naabermaakonnad 

 Otero maakond (läänes)
 Chavesi maakond (põhjas)
 Lea maakond (idas)
 Lovingi maakond (kagus)
 Reevesi maakond (lõunas)
 Culbersoni maakond (lõunas)

Ajalugu 

Eddy maakond moodustati 25. veebruaril 1889. aastal.

Kaitsealad 

 Carlsbadi koobaste rahvuspark (osa)
 Lincolni metsakaitseala (osa)

Välislingid 

 Eddy maakonna koduleht (inglise keeles)

New Mexico maakonnad
Eddy maakond (Põhja-Dakota)

Eddy maakond (Eddy County) on maakond USA-s Põhja-Dakota osariigis. Geograafilised koordinaadid on 47°72' N, 98°90' W.

Maakonna halduskeskus ja suurim linn on New Rockford.

Maakonna pindala on 1800 km², millest 36 km² moodustab veepindala.

Elanike arv oli 2010. aasta rahvaloenduse järgi 2385. Aastal 2000 oli elanike arv 2757.

Naabermaakonnad 

 Bensoni maakond (põhjas)
 Nelsoni maakond (kirdes)
 Griggsi maakond (kagus)
 Fosteri maakond (lõunas)
 Wellsi maakond (läänes)

Ajalugu 

Eddy maakond moodustati 31. märtsil 1885. aastal Fosteri maakonna osast. Maakond sai nime Fargo pankuri Ezra B. Eddy järgi.

Põhja-Dakota maakonnad
Seneca maakond

Seneca maakond (Seneca County) on maakond USA-s Ohio osariigis. Geograafilised koordinaadid on 41°13' N, 83°13' W.

Maakonna halduskeskus ja suurim linn on Tiffin.

Maakonna pindala on 1432 km², millest 5 km² moodustab veepindala.

Elanike arv oli 2010. aasta rahvaloenduse järgi 56 745. Aastal 2000 oli elanike arv 58 683.

Naabermaakonnad 

 Sandusky maakond (põhjas)
 Huroni maakond (idas)
 Crawfordi maakond (kagus)
 Wyandoti maakond (edelas)
 Hancocki maakond (läänes)
 Woodi maakond (loodes)

Ajalugu 

Seneca maakond moodustati 1. aprillil 1820. aastal Huroni maakonna osast. Maakond sai nime seneka (seneca) indiaanlaste järgi.

Välislingid 

 Seneca maakonna koduleht (inglise keeles)

Ohio maakonnad
Highlandi maakond

Highlandi maakond (Highland County) on maakond USA-s Ohio osariigis. Geograafilised koordinaadid on 39°18' N, 83°60' W.

Maakonna halduskeskus ja suurim linn on Hillsboro.

Maakonna pindala on 1445 km², millest 12 km² moodustab veepindala.

Elanike arv oli 2010. aasta rahvaloenduse järgi 43 589. Aastal 2000 oli elanike arv 40 875.

Naabermaakonnad 

 Fayette'i maakond (põhjas)
 Rossi maakond (kirdes)
 Pike'i maakond (idas)
 Adamsi maakond (kagus)
 Browni maakond (edelas)
 Clintoni maakond (loodes)

Ajalugu 

Highlandi maakond moodustati 1. mail 1805. aastal Adamsi, Clermonti ja Rossi maakonna osadest. Maakond sai nime künkliku pinnamoe järgi.

Välislingid 

 Highlandi maakonna koduleht (inglise keeles)

Ohio maakonnad
Highlandi maakond (Virginia)

Highlandi maakond (Highland County) on maakond USA-s Virginia osariigis. Geograafilised koordinaadid on 38°35' N, 79°56' W.

Maakonna halduskeskus on Monterey.

Maakonna pindala on 1077 km². Veekogusid ei ole.

Elanike arv oli 2010. aasta rahvaloenduse järgi 2321. Aastal 2000 oli elanike arv 2536.

Highlandi maakond on väiksema elanike arvuga maakond Virginias.

Naabermaakonnad 

 Pendletoni maakond (põhjas)
 Augusta maakond (kagus)
 Bathi maakond (edelas)
 Pocahontase maakond (läänes)

Ajalugu 

Highlandi maakond moodustati 1847. aastal Bathi ja Pendletoni maakonna osadest. Maakond on nime saanud oma kõrge pinnamoe järgi.

Kaitsealad 

 George Washingtoni metsakaitseala (osa)

Välislingid 

 Highlandi maakonna koduleht (inglise keeles)

Virginia maakonnad
Lucase maakond

Lucase maakond (Lucas County) on maakond USA-s Ohio osariigis. Geograafilised koordinaadid on 41°68' N, 83°50' W.

Maakonna halduskeskus ja suurim linn on Toledo.

Maakonna pindala on 1543 km², millest 660 km² moodustab veepindala.

Elanike arv oli 2010. aasta rahvaloenduse järgi 441 815. Aastal 2000 oli elanike arv 455 054.

Naabermaakonnad 

 Monroe' maakond (põhjas)
 Ottawa maakond (kagus)
 Woodi maakond (lõunas)
 Henry maakond (edelas)
 Fultoni maakond (läänes)
 Lenawee maakond (loodes)

Ajalugu 

Lucase maakond moodustati 20. juunil 1835. aastal Henry, Sandusky ja Woodi maakonna osadest. Maakond sai nime Ohio kuberneri Robert Lucase järgi.

Kaitsealad 

 Cedar Point National Wildlife Refuge
 Ottawa National Wildlife Refuge (osa)
 West Sister Island National Wildlife Refuge

Välislingid 

 Lucase maakonna koduleht (inglise keeles)

Ohio maakonnad
Püloon (lennundus)

Püloon on selline konstruktsioonielement, mis võimaldab vähendada lennuaparaadi aerodünaamilist kogutakistust ning aitab säilitada tiiva tõstejõudu. Pülooni abil kinnituvad lennuki, helikopteri vms kere või tiiva kinnituspunktide külge mootorite gondlid ja välised koormad, näiteks lisakütusepaagid, pommid, raketid, relva- (automaatkahuri, juhitamatute rakettide, kobarpommide, napalmi), elektroonika- või optikaseadmete konteinerid; ühtlasi võimaldab see hoida välised koormad eemal lennuki juhtpindadest ning asetada konteinerid lennuki raskuskeskme suhtes soodsalt.

Välise koorma (lisakütusepaagi, raketi vms) äratõukamiseks on püloonid varustatud mehaanilise või pürotehnilise päästikmehhanismiga.

Välislingid
Püloonid nende külge kinnitatud mitmesuguste väliste koormatega lennuki tiiva all (selgitav foto)

en:Hardpoint#Pylon
es:Punto de anclaje#Pilón
ru:Пилон#Пилон (самолётостроение)

Lennundus
Avo Tölpt

Avo Tölpt (vaimuliku nimega Aabraham Tölpt, sündinud 14. novembril 1965 Tallinnas) on eesti ettevõtja, õigeusu vaimulik ja karatekohtunik.

Haridus 
 1985 Tallinna Merekool
 1998 ärijuhtimine, Tartu Ülikooli avatud ülikool

Ettevõtlus 
2013. aasta seisuga on Avo Tölpt Airest AS vastutav juht, Tensiotrace OÜ ja Hipobaby OÜ juhatuse liige.

Seotus kuritegevusega 
Tölpt oli üks võtmetegelastest kurikuulsas aktsiaseltsi Arguste protsessis. Selle firma juhataja Ardi Sild tõi 1994. aasta talvel neljal korral ebaseaduslikult Poola firmast Cenrex Eestisse kokku mitu tuhat TT-püstolit ja padrunit.

Kaitsepolitsei peab teda ka üheks võtmeisikuks rahvusvahelises relvaäris, mille käigus müüdi Poola nõukogude relvaladudest pärit relvi üle maailma. Seoses sellega veetis ta ka kaks nädalat trellide taga.

Religioon

21. juulil 2009 pühitseti Avo Tölpt Eesti Apostlik-Õigeusu Kiriku diakoniks, aastatel 2009–2011 teenis ta diakonina Haapsalu Maria-Magdaleena kogudust.

16. aprillil 2011 pühitseti ta preestriks ja määrati teenima Kõrgessaare Kristuse Sündimise kogudust; ühtlasi teenib ta teise preestrina Haapsalu Maria-Magdaleena kogudust ja Uue-Virtsu Kristuse Sündimise kogudust, samuti on abipreestriks Reomäe Püha Eelkäija Skiitas.

Ta on kuulunud Eesti Apostlik-Õigeusu Kiriku juhtorganitesse, olles aastatel 2004–2010 kirikuvalitsuse liige ja alates 2010. aastast kiriku revisjonikomisjoni liige.

Harrastused 
Avo Tölpt on Herik Tölpti vend, kellega koos taasasutas 1989. aastal karateklubi "Nüke" (praeguse nimega Nüke Karatekool).

Harrastanud karatet aastast 1980 treener Mart Rosmanni juhendamisel. Karate kohtunikuna tegutsenud aastast 1989. Alates 2008 harrastanud ja osalenud mitmetel krossiratta maratonidel.

Aastast 2002 Euroopa Karateföderatsiooni (EKF) küljekohtuniku A-kategooria, 2006 EKF-i matikohtuniku A-kategooria ja Maailma Karateföderatsiooni (WKF) küljekohtuniku A-kategooria. Osalenud kohtunikuna 8 korda täiskasvanute EM-il, 7 korda kadettide ja juunioride EM-il ning 3 korda MM-il. Alates 2002 korraldanud kohtunike täiendusõpet.

Aastast 1999 Eesti Karate Föderatsiooni juhatuse liige, 2001 Karateföderatsiooni kohtunikekogu juhatuse liige, 2003 Eesti Shotokan Karate Föderatsiooni president ja alates 2008 Eesti Shotokan Karate Föderatsiooni esimees.

Välislingid 
 http://www.aripaev.ee/uudised/2015/03/03/lennuk-kui-hea-investeering
 http://www.ap3.ee/article/2013/7/15/airest-touseb-jalgele
 http://www.eoc.ee/vaimulik/tolpt-aabraham-avo/
 

Eesti ettevõtjad
Eesti karatekad
Eesti õigeusu vaimulikud
Sündinud 1965
Nüke Karatekool

Nüke Karatekool on Eesti karateklubi, kus õpetatakse shotokan karate-do-d. Klubi asutati 1978. aastal Tallinnas. Aastal 1984 keelati Eestis karate harjutamine ning klubi taasloodi aastal 1989.

Nüke asutaja ja peainstruktor Herik Tölpt on mitmekordne Eesti meister ja paljude rahvusvaheliste turniiride auhinnavõitja. Klubi kaasasutaja on tema vend Avo Tölpt.

Treeningud toimuvad Vanalinna Hariduskolleegiumi võimlas ja Kadrioru Saksa Gümnaasiumi Kivimurru tänava võimlas.

Galerii

Viited

Välislingid
Nüke Karatekooli kodulehekülg
Eesti Karate Föderatsiooni kodulehekülg
Nüke plakat uute liikmete vastuvõtuks, 2002

Tallinna spordiklubid
Karate
Herik Tölpt

Herik Tölpt (sündinud 17. detsembril 1966 Tallinnas) on eesti karateka ja Eesti karatekoondise treener. 

Koos vend Avo Tölptiga asutas ta 1989. aastal karateklubi Nüke, praeguse Nüke Karatekooli.

Saavutused karates 
 1990 – kehakaalus kuni 70 kg Tallinna rahvusvahelise turniiri I koht
 1991 – Prantsusmaa rahvusvahelise turniiri (Wasquehal cup) kehakaalus kuni 68 kg II koht
 1992 – Soome lahtistel meistrivõistlustel kehakaalus kuni 68 kg II koht
 1989, 1990, 1992 ja 1993 – kehakaalus kuni 70 kg Eesti meister 
 1989–1994 – kuulus Eesti karate koondisse 
 1983 – Eesti parim juunior
 1991 ja 1992 – Eesti parim treener

Nüke Karatekool 
Herik Tölpt on Nüke Karatekooli peainstruktor (vanemtreener VI tase), mitmekordne Eesti meister karates ja paljude rahvusvaheliste karateturniiride auhinnavõitja. Herik Tölpt on Eesti Karate Föderatsiooni (EKF) treenerite nõukogu liige, Eesti karatekoondise treener ja Eesti Shotokan Karate Föderatsiooni peatreener.

Herik Tölpt hakkas karatet harrastama 1980. aastal treener Mart-Rein Rosmanni juhendamisel.

Õpilasi 
Tanel Pärss, Ivo Kolk, Ave Karp, Marek Lindmaa, Matthias Jaaksoo, Kati Lilium, Erko Tölpt.

Viited

Eesti karatekad
Eesti treenerid
Sündinud 1966
Uno Ugandi

Uno Ugandi (kuni 4. jaanuarini 1936 Uno Jürgenson; 22. juuni 1931 Tallinn – 18. mai 2020) oli eesti arst ja poliitik.

Ta lõpetas 1951. aastal Tallinna Kehakultuuri Tehnikumi, 1955. aastal Tartu Riikliku Ülikooli kehakultuuriteaduskonna ja 1962. aastal arstiteaduskonna raviosakonna.

Ta töötas aastatel 1962–1968 Saaremaal kirurgina, aastatel 1968–1977 oli ta Rapla rajooni keskhaigla kirurg (aastast 1973 osakonnajuhataja). Aastatel 1977–1990 oli ta Paide rajooni keskhaigla kirurgiaosakonna juhataja.

Tegevus NLKP-s
1977–1989 NLKP liige

Poliitiline tegevus
Ta oli Järvamaa Rahvarinde asutajaid ja aastatel 1988–1990 Järvamaa Rahvarinde eestseisuse juhataja, samuti on ta olnud Rahvarinde volikogu liige. Aastatel 1990–1992 oli ta Eesti Vabariigi Ülemnõukogu liige, ta oli sotsiaalkomisjoni aseesimees ja ta kuulus keskfraktsiooni; 20. augustil 1991 hääletas ta Eesti iseseisvuse taastamise poolt. Lisaks oli ta Eesti Kongressi saadik.

18. septembrist 1991 oli ta Keskerakonna liige. 

1992. aasta Riigikogu valimistel kandideeris ta Riigikogusse (Valimisliit Rahvarinde nimekirjas 8. ringkonnas (Järvamaal ja Lääne-Virumaal)), kuid ta ei osutunud valituks.

Liikmesus
Ta on olnud Eesti Arstide Liidu volikogu liige ja revisjonikomisjoni esimees.

Tunnustus
2002 – Riigivapi V klassi teenetemärk
2006 – Riigivapi III klassi teenetemärk

Kirjandus
Kes on kes Eesti poliitikas 1988–1992. Tallinn: Eesti Entsüklopeediakirjastus, 1992

Välislingid
Haud Tallinna Liiva kalmistul

Eesti kirurgid
Eesti Vabariigi Ülemnõukogu liikmed
Eesti Kongressi liikmed
Tartu Ülikooli kehakultuuriteaduskonna vilistlased
Tartu Ülikooli arstiteaduskonna vilistlased
Eesti Keskerakonna poliitikud
Eestimaa Kommunistliku Partei liikmed
Riigivapi V klassi teenetemärgi kavalerid
Riigivapi III klassi teenetemärgi kavalerid
Eestistatud nimega inimesed
Liiva kalmistule maetud
Sündinud 1931
Surnud 2020
Urmas Piigert

Urmas Piigert (sündinud 5. aprillil 1978 Türil) on Eesti kaitseliitlane ja noortejuht, vanemseersant. 

1998.–1999. aastal oli ajateenija Suurtükiväegrupis, 1999–2001 tegevteenistuses Kaitseväe Keskladudes ja 2001–2004 Kaitseliidu Järva malevas. 

2004. aastast töötab Järva maleva noorteinstruktorina. 2006–2007 oli ta Noorte Kotkaste peavanema kohusetäitja.

2009–2012 oli ta Türi Vallavolikogu turvalisuse komisjoni liige, 2012. kuni 2015 oli Türi Vallavolikogu majandus- ja turvalisuskomisjoni liige

2017 kuni 2021 oli ta Türi Vallavolikogu majandus- ja turvalisuskomisjoni liige.

1. aprillist 2018 on ta Kaitseliidu Türi üksikkompanii pealik.

Urmas Piigert oli Isamaa ja Res Publica Liidu liige 2009–2016.

Tunnustus
 2002 Noorte Kotkaste teenetekiri
 2003 Noorte Kotkaste teenetemärk
 2004 Kaitseliidu Järva maleva rinnamärk
 2004 Noorte Kotkaste Lembitu rist
 2007 Kaitseliidu teenetemedali III klass
 2010 Kaitseliidu teenetemedali II klass
 2011 Järvamaa teenetemärk
 2013 Kodutütarde Järva ringkonna teenetemärk
 2016 Kaitseliidu Valgeristi III klass
2017 Õhutõrjepataljoni münt
 2017 Türi valla kuldne aumärk
2019 Kaitseliidu Türi üksikkompanii teenetemärk
2019 Kaitseliidu teenetemedali I klass
2019 Kaitseministeeriumi Hõberinnamärk

Kaitseliidu Järva maleva liikmed
Isamaa ja Res Publica Liidu poliitikud
Sündinud 1978
Paul Karrer

Paul Karrer (21. aprill 1889 Moskva – 18. juuni 1971 Zürich) oli Šveitsi orgaaniline keemik. 1937. aastal sai ta koos Walter Norman Haworthiga Nobeli keemiaauhinna karotenoidide, flaviinide, A-vitamiini ja B2-vitamiiniga seotud uurimistöö eest.

Ta õppis Zürichi Ülikoolis keemiat. 1911. aastal kaitses ta filosoofiadoktori kraadi. 1912. aastal töötas ta koos Paul Ehrlichiga Georg Speyer Hausis Frankfurdis (Maini ääres) keemikuna. 1919. aastal anti talle keemiaprofessori kutse ja temast sai Keemiainstituudi direktor.

Uurimistöö
Tema uurimustest olulisimaiks peetakse taimsete pigmentide uurimist. Ta selgitas ja pakkus välja karoteenide keemilise struktuuri ning lisas, et osa karotenoide muudetakse organismide sees A-vitamiiniks. 
1930. aastatel formuleeris ta esmakordselt A-vitamiini eelvitamiini – beetakaroteeni valemi. 
Hiljem kinnitas Karrer Albert Imre Szent-Györgyi poolt avastatud C-vitamiini struktuuri. Veel sünteesis ta B2-vitamiini ning E-vitamiini. Tema flaviinidega seotud uurimine tuvastas, et algselt B2-vitamiiniks peetud laktoflaviin on üksnes osa B2-vitamiini kompleksist.

Lisaks uuris ta mitmete orgaaniliste biomolekulide nagu aminohapete, mitmete alkoloidide, letsitiinide, antotsüaniidide jpt keemilist struktuuri.

Panus orgaanilise keemia arengusse 

Paul Karreri sünteesitud vitamiinid (osaline)

Publikatsioonid 
1927. aastal avaldas ta Orgaanilise keemia õpiku (saksa keeles Lehrbuch der Organischen Chemie)
1950. aastal koos Ernst Juckeriga, tõlkija ja toimetaja Ernest A. Braude, "Karotenoidid" (ingl k Carotenoids), Elsevier Publishing Company .

Tunnustus
1947 – valiti Londoni Kuningliku Seltsi välisliikmeks

Mälestuse jäädvustamine
Paul Karreri järgi on nimetatud kuu kraater Karrer.

Viited 

Šveitsi keemikud
Nobeli keemiaauhinna laureaadid
Sündinud 1889
Surnud 1971
Juhan Telgmaa

Juhan Telgmaa (sündinud 3. jaanuaril 1946 Juurus) on Eesti põllumajandustegelane, poliitik, ühiskondliku looduskaitse edendaja. Juhan Telgmaa on Eesti Rooma Klubi liige.

Elulugu 
Lõpetanud 1964. aastal Kehra Keskkooli ja 1969. aastal Eesti Põllumajanduse Akadeemia põllumajanduse mehhaniseerimise erialal. Aastatel 1969–1970 teenis aega Nõukogude Armees, demobiliseerus seersandina.

Töötas aastatel –1972 Eesti Põllumajanduse Akadeemias vanemteadurina. Aastatel 1972–1976 oli ta Kuremaa sovhoostehnikumi peainsener ja direktori asetäitja tootmise alal, 1976–1990 oli Torma sovhoosi direktor, 1988–1990 Jõgeva Maakonna volikogu esimees.

Aastatel 1999–2013 oli Eesti Looduskaitse Seltsi esimees, seejärel kuni 2020 jaanuarini nõunik, ELKS auliige. 

2001. aastal algatas ta Rooma Klubi Eesti ühenduse, Eesti Rooma Klubi, loomise ja on ise ERK juhatuse liige.

Poliitika 
Aastatel 1990–1992 oli ta Eesti Vabariigi Ülemnõukogu liige, aastast 1991 maaelukomisjoni esimees.  

20. augustil 1991 ei hääletanud ta Eesti iseseisvuse taastamise poolt, sest viibis Ülemnõukogu poolt lähetatuna Iirimaal ENPA Põllumajanduskomitee koosolekul.  

Aastatel 1990–1992 ja 1995–1999 oli ta Eesti parlamendi esindaja ENPA-s (Euroopa Nõukogu Parlamentaarne Assamblee).1992. aasta Riigikogu valimistel kandideeris Juhan Telgmaa valimisliidu Kindel Kodu nimekirjas ja sai 1485 häält, kuid ei osutunud valituks. 

Aastatel 1995–1999 oli ta VIII Riigikogu liige (1995. aasta Riigikogu valimistel kandideeris ta valimisliidu Koonderakond ja Maarahva Ühendus nimekirjas ja sai 3783 häält). 

1999. aasta Riigikogu valimistel kandideeris Koonderakonna nimekirjas ja sai 312 häält, kuid ei osutunud valituks. 

Aastatel 1969–1990 oli ta NLKP liige, on olnud Eesti Maaliidu aseesimees ja Eestimaa Rahvaliidu liige. 2000. aastast on ta parteitu, kuna parteilisus ei sobinud kokku ELKS esimehe positsiooniga.

Tunnustus
2006 Valgetähe IV klassi teenetemärk 

Eesti Vabariigi Ülemnõukogu liikmed
Eesti NSV sovhoosidirektorid
Eesti Rooma Klubi liikmed
VIII Riigikogu liikmed
Eesti Maaülikooli põllumajanduse mehhaniseerimise teaduskonna vilistlased
Valgetähe IV klassi teenetemärgi kavalerid
Sündinud 1946
Taylor Wilson

Taylor Ramon Wilson (sündinud 7. mail 1994) on USA tuumafüüsika huviline ja teaduse populariseerija.

2008. aastal lõi ta kõigest 14-aastasena töötava tuumasünteesi tootva masina. 2011. aastal võitis ta aga noorteadlase auhinna enda loodud kiirgusdetektori eest, mis on analoogsetest seadmetest ligi tuhat korda odavam.

Ta on tutvustanud ka sulasoolareaktoreid, kui ohutut ja efektiivset energiatootmise viisi.

Viited

Välislingid 
 Kodulehekülg
 Taylor Wilson: Yup, I built a nuclear fusion reactor TED, märts 2012
 Taylor Wilson: My radical plan for small nuclear fission reactors TED, veebruar 2013

Ameerika Ühendriikide füüsikud
Ameerika Ühendriikide leiutajad
Sündinud 1994
Eesti Arstiteadusüliõpilaste Selts

Eesti Arstiteadusüliõpilaste Selts (EAÜS; varem Eesti Arstiüliõpilaste Liit) on arstiteaduse üliõpilaste ühendus, mis loodi 1989-1991.

Seltsis tegutseb üheksa töögruppi: rahvatervise, seksuaaltervise, rahu ja inimõiguste, hariduse, kliinilise välisvahetuse, teaduse, spordi ja jätkusuutlikkuse töögrupp. EAÜS annab välja ajakirja Curare. Seltsi keskus asub Tartus. 2011. aastal kuulus EAÜS-i umbes 200 tudengit.

2011. aastast on EAÜS Eesti Arstide Liidu assotsieerunud liige ning rahvusvahelise arstitudengite liidu (International Federation of Medical Students' Associations, IFMSA) liige.

Välislingid
 Eesti Arstiteadusüliõpilaste Seltsi koduleht
 EAÜS-i kanal YouTube'is
 "Eesti Arstiteadusüliõpilaste Selts: mõtle globaalselt, tegutse kohapeal" Eesti Arst 6/2009, lk 450-452
 Helen Lempu, Liisa Kullamaa "Arstiteadusüliõpilaste Selts: usume Eesti meditsiini" Postimees, 07.02.2012
 "Haiglate liit ja arstiteadusüliõpilaste selts sõlmivad koostöölepingu" ERR, 24.04.2013
 Gilber Kask "Eesti arstiteadusüliõpilaste selts 20" UT, 03.03.2011
 "Terviseamet ja Eesti Arstiteadusüliõpilaste Selts kummutavad vaktsineerimisalaseid müüte" Terviseamet, 12.03.2010

Eesti tervishoiuorganisatsioonid
Eesti mittetulundusühingud
Eesti Rahva Muuseumi endine näitusemaja

Eesti Rahva Muuseumi näitusemaja on Tartus asuv endine Eesti Rahva Muuseumi hallatud hoone, kus oli avatud püsinäitus ja korraldati mitmesuguseid üritusi.

Püsinäitus tutvustas "eestlaste ja teiste Eestis elanud rahvaste igapäevaelus toimunud muutusi". 
Peale püsinäituse toimusid hoones ekskursioonid, filmiõhtud, perepäevad, õpitoad, kontserdid ja mitmed programmid, mis tutvustasid vanemat ja moodsamat rahvakultuuri.

Hoones paiknes Eesti Rahva Muuseumi Sõprade Seltsi kontor.

Hoone valmis 1962. aastal Tartu Raudteelaste Klubi hoonena, selle arhitekt oli Ain Amjärv.

Viited

Välislingid
 "ERM-i vana näitusemaja seisab poliitiliste erimeelsuste tõttu kolmandat talve tühjana" ERR, 7. veebruar 2019

Tartu ehitised
Kihnu muuseum

Kihnu muuseum on aastal 1974 avatud muuseum, mis asub Kihnu saarel.

Muuseumi avamiseks kogus Kihnu kooliõpetaja Anne-Mari Buravkova kaks aastat eksponaate, mille ta sai suuremalt osalt Theodor ja Siinaida Saarelt. Muuseum asub omaaegses koolimajas ja tutvustab Kihnuga seotud pärimuskultuuri.

Muuseumi juhataja-varahoidja on Maie Aav.

Galerii

Viited

Välislingid
 Muuseumist Kihnu valla kodulehelt (vaadatud 29.01.2018)
 "Kihnu muuseum tähistab 40. aastapäeva", Pärnu Postimees, 7. juuli 2014

Pärnu maakonna muuseumid
Kihnu vald
Rein Tamme

Rein Tamme (sündinud 28. märtsil 1940 Rakveres) on eesti ehitusinsener ja poliitik.

Ta lõpetas aastal 1958 Rakvere 1. Keskkooli, aastal 1961 Tallinna Ehitus- ja Mehaanikatehnikumi ja aastal 1971 Tallinna Polütehnilise Instituudi.

Ta töötas aastatel 1964–1989 ETKVL-is, alul ehitusinsenerina, hiljem osakonna, tootmisala- ja ehitusvalitsuse juhatajana ning keskasutuses Kapitaalehituse Valitsuse juhatajana.

Aastatel 1990–1992 oli ta Eesti Vabariigi Ülemnõukogu liige, olles aastani 1991 riigikaitsekomisjoni esimees ja Ülemnõukogu Presiidiumi liige; 20. augustil 1991 hääletas ta Eesti Iseseisvuse taastamise poolt, kuuludes seega ka 20. Augusti Klubisse. Ta oli ka Eesti Kongressi saadik ja oli valitud Eesti Komiteesse; samuti oli ta tegev Põhiseaduse Assamblees. Ta oli Rahvarinde volikogu I koosseisu liige ja Eesti Vabariigi Kodanike Peakomitee aseesimees.

Aastatel 1997–2006 töötas ta Lindakivi kultuurikeskuse direktorina.

Tamme oli aastatel 1981–1989 NLKP liige. Ta oli Keskerakonna asutajaliige; hiljem on ta kuulunud Koonderakonda.

Tunnustused
2002 Riigivapi IV klassi teenetemärk
2006 Riigivapi III klassi teenetemärk

Kirjandus 
 Kes on kes Eesti poliitikas 1988–1992. Tallinn: Eesti Entsüklopeediakirjastus, 1992.

Eesti Vabariigi Ülemnõukogu liikmed
Eesti Kongressi liikmed
Riigivapi IV klassi teenetemärgi kavalerid
Riigivapi III klassi teenetemärgi kavalerid
Tallinna Tehnikaülikooli vilistlased
Sündinud 1940